Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 7705

28. cikk Az EK-Szerződés 227. cikkének (5) bekezdése d) pontként, az ESZAK-Szerződés 79. cikke d) pontként, illetve az Euratom-Szerződés 198. cikke e) pontként a következő rendelkezéssel egészül ki: „e szerződés nem alkalmazható az Åland-szigetekre. Finnország kormánya mindazonáltal e szerződés megerősítésekor az Olasz Köztársaság kormányánál letétbe helyezett nyilatkozattal kinyilváníthatja, hogy e szerződést az Osztrák Köztársaság, a Finn Köztársaság és a Svéd Királyság csatlakozásának feltételeiről, valamint az Európai Unió alapját képező szerződések kiigazításáról szóló okmányhoz csatolt 2. jegyzőkönyvben foglalt rendelkezésekkel összhangban az Åland-szigetekre is alkalmazni kell. Az Olasz Köztársaság kormánya az ilyen nyilatkozat egy hitelesített másolatát eljuttatja a tagállamoknak.” HARMADIK RÉSZ AZ INTÉZMÉNYEK ÁLTAL ELFOGADOTT JOGI AKTUSOK KIIGAZÍTÁSA

Source: https://magyarkozlony.hu/hivatalos-lapok/f4a47c4158b2eb59c5b440f523997426d1c70adc/dokumentumok/f626c1259cf359d27859685440be3f028eb56a15/letoltes